ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Απριλίου 1994 όσον αφορά ενίσχυση που πρόκειται να χορηγηθεί από την Πορτογαλία στη χαλυβουργική επιχείρηση Siderurgia Nacional (Το κείμενο στην αγγλική γλώσσα είναι το μόνο αυθεντικό) (94/257/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 πρώτο και δέυτερο εδάφιο,

Κατόπιν διαβουλεύσεων με τη συμβουλευτική επιτροπή και με την ομόφωνη σύμφωνη γνώμη του Συμβουλίου,

Εκτιμώντας ότι:

Ι Η βιομηχανία σιδήρου και χάλυβα της Κοινότητας διέρχεται την εποχή αυτή μεγαλύτερη κρίση που έχει αντιμετωπίσει από το πρώτο ήμισυ της δεκαετίας του 1980. Τούτο οφείλεται στη γενική επιβράδυνση του ρυθμού ανάπτυξης της οικονομίας, πράγμα που είχε σημαντικές επιπτώσεις στη βιομηχανική δραστηριότητα γενικότερα και στη βιομηχανία σιδήρου και χάλυβα ειδικότερα, η οποία οδήγησε σε σημαντική έλλειψη ισορροπίας μεταξύ προσφοράς και ζήτησης, και σε παράλληλη πτώση των τιμών. Στην κατάσταση αυτή συνετέλεσαν η γενικότερη αδράνεια της αγοράς διεθνώς, η πίεση που ασκήθηκε από τις εισαγωγές και οι εμπορικές διαφωνίες με τις Ηνωμένες Πολιτείες της Αμερικής (ΗΠΑ) που επηρέασαν αισθητά τις εξαγωγές της Κοινότητας στην αγορά αυτή. Όλοι αυτοί οι παράγοντες συνέλαβαν στην επιδείνωση της χρηματοοικονομικής κατάστασης όλων σχεδόν των βιομηχανιών χάλυβα στην Κοινότητα.

ΙΙ Στις 30 Ιουλίου 1993, η πορτογαλική κυβέρνηση κοινοποίησε στην Επιτροπή σχέδιο αναδιάρθρωσης της επιχείρησης Siderurgia Nacional, συμπεριλαμβανομένων των σχετικών χρηματοδοτικών μέσων και υπέβαλε αίτημα για τη λήψη απόφασης βάσει του άρθρου 95 της συνθήκης.

Το πρόγραμμα αποσκοπεί στη χρηματοοικονομική και οργανωτική αναδιάρθρωση της επιχείρησης και έχει ως τελικό στόχο την ιδιωτικοποίησή της. Δημιουργείται εταιρεία χαρτοφυλακίου που περιλαμβάνει τρεις ανεξάρτητες επιχειρήσεις ειδικευμένες στα επιμήκη προϊόντα, στα πλατέα προϊόντα και στην παροχή υπηρεσιών.

Η Siderurgia Nacinal είναι η μόνη σημαντική χαλυβουργική επιχείρηση στην Πορτογαλία. Η επιχείρηση διαθέτει τρεις μονάδες παραγωγής σε δύο τοποθεσίες: μία στη Maia, η οποία παράγει επιμήκη προϊόντα) μόνο ράβδους οπλισμού σκυροδέματος) και δύο στο eixal, εκ των οποίων η μία ειδικεύεται στα πλατέα προϊόντα ψυχρής έλασης (επιψευδαργυρωμένες λαμαρίνες, λευκοσίδηρο και λαμαρίνες ψυχρής έλασης) και η άλλη στα επιμήκη προϊόντα (ράβδοι οπλισμού σκυροδέματος, χονδρόσυρμα και διατομές). Σήμερα η μέγιστη παραγωγική ικανότητα της εταιρείας ανέρχεται ετησίως σε 275 00 τόνους πλατέων προϊόντων ψυχρής έλασης και σε 880 000 τόνους επιμήκων προϊόντων θερμής έλασης (360 000 τόνοι στη Maia και 520 000 τόνοι στο Seixal).

Το κεντρικό στοιχείο του σχεδίου αναδιάρθρωσης συνίσταται στην αντικατάσταση της υψικαμίνου στη μονάδα του Seixal που ειδικεύεται στην παραγωγή επιμήκων προϊόντων με κάμινο ηλεκτρικού τόξου DC-EAF 140 τόνων. Η υψικάμινος έχει τη δυνατότητα παραγωγής 900 000 τόνων ρευστού χάλυβα ετησίως, η οποία, εφόσον χρησιμοποιηθεί πλήρως, διπλασιάζει σχεδόν την τελική παραγωγή. Οι πορτογαλικές αρχές δεν έχουν επιτρέψει την πλήρη χρησιμοποίηση της παραγωγικής ικανότητας της υψικαμίνου και έχουν δηλώσει ότι αυτή πρόκειται να λειτουργήσει μόνο σε ορισμένες περιόδους κατά τις οποίες το κόστος ηλεκτροδότησης είναι χαμηλότερο, διατηρώντας την παραγωγή ρευστού χάλυβα στα επίπεδα της παραγωγικής ικανότητας της μονάδας.

Το σχέδιο προβλέπει το οριστικό κλείσιμο των τμημάτων έλασης ελαφρών και μεσαίων διατομών της μονάδας του Seixal γαι τα επιμήκη προϊόντα μέχρι το τέλος του 1995, με αποτέλεσμα η παραγωγική ικανότητα προϊόντων θερμής έλασης της εταιρείας να μειωθεί κατά 140 00 τόνους ετησίως. Δεν είναι δυνατό να υπάρξει περαιτέρω μείωση της παραγωγικής ικανότητας χωρίς να κλείσει εντελώς μία από τις εγκαταστάσεις. Επιπλέον, πρόκειται να επέλθουν ορισμένες μεταβολές στον υπόλοιπο εξοπλισμό με στόχο τη βελτίωση της ποιότητας και την προσαρμογή του στις ανάγκες της αγοράς.

Το σχέδιο προβλέπει επίσης ορισμένα μέτρα εμπορικού χαρακτήρα για τη βελτίωση του δικτύου διανομής. Περιλαμβάνει ορισμένες επενδύσεις περιβαλλοντικού σκοπού, καθώς και κοινωνικά και χρηματοοικονομικά μέτρα για την κοινωνική αποκατάσταση των εργαζομένων που πρέπει να απολυθούν και για τη μελλοντική βιωσιμότητα της εταιρείας.

Όσον αφορά την απασχόληση, προβλέπεται μείωση κατά 1 798 θέσεις απασχόλησης, ήτοι από 3 208 στα τέλη του 1992 σε 1 410 το 1997, δηλαδή ποσοστό 56,04 %.

Η χρηματοδότηση του σχεδίου περιλαμβάνει στοιχεία ενίσχυσης, τα οποία, κατά την άποψη της Επιτροπής, δεν συμβιβάζονται με τη συνθήκη και με τις διατάξεις της απόφασης αριθ. 3855/91/ΕΚΑΧ της Επιτροπής (1), που καλείται στο εξής κώδικας χαλυβουργικών ενισχύσεων (ΚΧΕ). Οι ενισχύσεις αυτές ανέρχονται σε 60,12 δισεκατομμύρια πορτογαλικά εσκούδος και προορίζονται για τη διαγραφή χρεών και την απαραίτητη εισφορά νέων κεφαλαίων. Η διάθεση του εν λόγω ποσού για επιλέξιμες δαπάνες ενδέχεται, πάντως, να μεταβληθεί ενόψει της προγραμματιζόμενης ιδιωτικοποίησης.

Για τις πρόσθετες ενισχύσεις κοινωνικού και περιβαλλοντικού χαρακτήρα ύψους 11,07 δισεκατομμύρια πορτογαλικών εσκούδος κατ' ανώτατο όριο, καθώς και για το δάνειο ΕΚΑΧ 18,3 δισεκατομμύρια πορτογαλικών εσκούδος που έχει ζητηθεί, γίνεται ξεχωριστή αξιολόγηση από την Επιτροπή.

ΙΙΙ Η Επιτροπή, αξιολόγησε τη βιωσιμότητα του προγράμματος αναδιάρθρωσης εφαρμόζοντας τα ίδια κριτήρια με αυτά που υπέβαλε κατά την προηγούμενη αναδιάρθρωση της βιομηχανίας χάλυβα της Κοινότητας. Κατά την άποψη της Επιτροπής, εφόσον το σχέδιο αναδιάρθρωσης εφαρμοστεί αυστηρά δεν υπάρχουν λόγοι αμφισβήτησης των πορισμάτων στα οποία κατέληγε η μελέτη του εξωτερικού συμβούλου που της υποσχέθηκε, βάσει της οποίας η εταιρεία μπορεί να καταστεί βιώσιμη μέχρι το τέλος του 1997.

IV Η εξαιρετικά δυσχερής κατάσταση στην οποία έχει περιέλθει η αγορά σιδήρου και χάλυβα της Κοινότητας έθεσε σε κίνδυνο την επιβίωση του κλάδου σε πολλά κράτη μέλη, στα οποία περιλαμβάνεται και η Πορτογαλία. Η επιδιωκόμενη υγιής και οικονομικά βιώσιμη διάρθρωση της Siderurgia Nacional συμβάλλει στην επίτευξη των στόχων της συνθήκης ΕΚΑΧ, και ιδιαίτερα των άρθρων 2 και 3. Η Επιτροπή θεωρεί ότι τα μέτρα για τη χορήγηση κρατικής ενίσχυσης που προτείνει η Ισπανία είναι απαραίτητα προς επίτευξη των στόχων αυτών. Η Επιτροπή βρίσκεται για το λόγο αυτό αντιμέτωπη με μια κατάσταση ως προς την οποία δεν προβλέπονται συγκεκριμένες διατάξεις από τη συνθήκη. Υπό τις εξαιρετικές αυτές περιστάσεις, πρέπει να εφαρμοστεί το άρθρο 95 πρώτο εδάφιο της συνθήκης ώστε να δοθεί στην Κοινότητα η δυνατότητα να επιτύχει τους στόχους που τίθενται στα προηγούμενα άρθρα της συνθήκης.

Συγχρόνως, είναι σημαντικό να εξασφαλιστεί ότι η εγκριθείσα ενίσχυση περιορίζεται στα απολύτως αναγκαία και δεν επηρεάζει αρνητικά τους όρους του εμπορίου στο εσωτερικό της Κοινότητας σε βαθμό αντίθετο προς το κοινό συμφέρον, ιδίως μάλιστα λαμβανομένων υπόψη των δυσχερειών που αντιμετωπίζει σήμερα η αγορά σιδήρου και χάλυβα της Κοινότητας. Είναι, συνεπώς, σκόπιμο να ληφθούν τα κατάλληλα αντισταθμιστικά μέτρα, ανάλογα με το ποσό των ενισχύσεων που εγκρίνονται κατ' εξαίρεση, συμβάλλοντας έτσι σε σημαντικό βαθμό στη διαρθρωτική προσαρμογή που απαιτεί ο κλάδος.

Η Επιτροπή, κατά την αξιολόγηση του πορτογαλικού σχεδίου και για τη λήψη της απόφασης ως προς τη χορήγηση ενίσχυσης βάσει του άρθρου 95 της συνθήκης, έλαβε υπόψη, εκτός των συνήθων κριτηρίων, την ιδιαίτερη κατάσταση στην οποία βρίσκεται η Πορτογαλία και τη δήλωση του Συμβουλίου που έχει συμπεριληφθεί στα συμπεράσματα του συμβουλίου υπουργών Βιομηχανίας της 25ης Φεβρουαρίου 1993, με την οποία η Επιτροπή καλείται να εξετάσει τα ιδιαίτερα προβλήματα των κρατών μελών όπου υπάρχει μόνον μια μικρή εταιρεία ή στα οποία τα λαμβανόμενα μέτρα έχουν συγκεκριμένες αρνητικές επιπτώσεις.

V Όσον αφορά τη μείωση της παραγωγικής ικανότητας που προβλέπεται στο σχέδιο, είναι απαραίτητο να είναι οριστική και αμετάκλητη προκειμένου να οδηγήσει σε περαιτέρω ύφεση την κοινοτική αγορά σιδήρου και χάλυβα. Για το λόγο αυτό, οι εγκαταστάσεις των οποίων η λειτουργία παύει πρέπει να αποξηλωθούν ή να πωληθούν και να χρησιμοποιηθούν εκτός Ευρώπης σε χώρες οι οποίες δεν ανταγωνίζονται την Κοινότητα. Επιπλέον, δεν πρέπει να υπάρξει καμία αύξηση της απομένουσας παραγωγικής ικανότητας για ακατέργαστο χάλυβα και τελικά προϊόντα θερμής ελάσεως, βάσει του ενισχυόμενου σχεδίου αναδιάρθρωσης, εκτός από την προερχόμενη από τη βελτίωση της παραγωγικότητας, για διάστημα τουλάχιστον πέντε ετών από την ημερομηνία της τελευταίας παύσης λειτουργίας των εγκαταστάσεων ή της τελευταίας καταβολής ενίσχυσης σε σχέση με επενδύσεις σύμφωνα με το εν λόγω σχέδιο, λαμβάνοντας υπόψη τη πλέον πρόσφατη από τις δύο ημερομηνίες, προκειμένου να υπάρξει μακροπρόθεσμη και ουσιαστική βελτίωση της υφιστάμενης ανισορροπίας μεταξύ προσφοράς και ζήτησης στην κοινοτική αγορά σιδήρου και χάλυβα της Κοινότητας. Είναι, επίσης, σημαντικό να τηρηθεί το χρονοδιάγραμμα που προβλέπεται στο σχέδιο αναδιάρθρωσης για το κλείσιμο των εγκαταστάσεων.

VI Δεν αρκεί να εξασφαλιστεί μόνον ότι καθόλη τη διάρκεια της περιόδου αναδιάρθρωσης η χορηγούμενη ενίσχυση επιτρέπει στην εταιρεία να καταστεί βιώσιμη, και περιορίζεται στο απολύτως αναγκαίο ποσό. Στο πλαίσιο αυτό πρέπει, επίσης, να διασφαλιστεί ότι η εταιρεία δεν αποκτά, λόγω των χρηματοδοτικών μέτρων για την αναδιάρθρωσή της, αθέμιτα πλεονεκτήματα έναντι άλλων εταιρειών του κλάδου, επιβαρυνόμενη εξαρχής χρηματοοικονομικά σε ποσοστό χαμηλότερο του 3,5 % του ετήσιου κύκλου εργασιών της, ποσοστό το οποίο συνιστά τον τρέχοντα μέσο όρο για τις εταιρείες σιδήρου και χάλυβα της Κοινότητας. Ενδείκνυται, επίσης, να επιβληθεί ο όρος ότι η εταιρεία, ή ο νόμιμος διάδοχός της, δεν επιτρέπεται να απαιτεί φορολογικές ελαφρύνσεις ή απαλλαγές για ζημίες παρελθόντων ετών, οι οποίες καλύπτονται με ενίσχυση από το σχέδιο αναδιάρθρωσης. Εξάλλου, τα οποιαδήποτε πρόσθετα δάνεια πρέπει να χορηγούνται υπό τους συνήθεις εμπορικούς όρους και χωρίς προνομιακή μεταχείριση σε περίπτωση που ανακύψουν νέες οφειλές προς το δημόσιο.

VII Η εφαρμογή της παρούσας απόφασης, απαιτεί παρακολούθηση εκ μέρους της Επιτροπής καθόλη τη περίοδο αναδιάρθρωσης και μέχρι τα τέλη του 1998.

Προκειμένου η παρακολούθηση να είναι αποτελεσματική, η Επιτροπή απαιτεί την πλήρη και στενή συνεργασία της Πορτογαλίας στην οποία επιβάλλονται σαφείς και αυστηρές υποχρεώσεις ως προς την ενημέρωση.

Ιδιαίτερη προσοχή απαιτούν τα ακόλουθα θέματα:

- η τήρηση της υποχρέωσης για το κλείσιμο των τμημάτων έλασης ελαφρών και μεσαίων διατομών στη μονάδα του Seixal,

- η πρόοδος προς την βιωσιμότητα,

- η χορήγηση ενίσχυσης βάσει του σχεδίου αναδιάρθρωσης, καθώς και οι πόροι, οι όροι και οι προϋποθέσεις για περαιτέρω χρηματοδότηση,

- οι πραγματοποιούμενες επενδύσεις,

- η μείωση του εργατικού δυναμικού,

- οι επιπτώσεις στην αγορά και η παραγωγή,

- οι χρηματοοικονομικές επιδόσεις.

Η Επιτροπή υποβάλλει στο Συμβούλιο εκθέσεις σε εξαμηνιαία βάση για να το ενημερώνει ως προς τις εξελίξεις.

Είναι επίσης απαραίτητο να εξασφαλιστεί ότι οι ενισχύσεις δεν χρησιμοποιούνται για αθέμιτες πρακτικές ανταγωνισμού. Επιπλέον, η Επιτροπή μπορεί να ζητήσει επιτόπιους ελέγχους σύμφωνα με το άρθρο 47 της συνθήκης, προκειμένου να επαληθεύει τις παρεχόμενες πληροφορίες και, ιδίως, την τήρηση των όρων που συνδέονται με την έγκριση της ενίσχυσης. Αν, στο πλαίσιο αυτό, κράτος μέλος υποβάλει στην Επιτροπή καταγγελία ισχυριζόμενο ότι η κρατική ενίσχυση παρέχει στην ενισχυόμενη εταιρεία τη δυνατότητα να μειώσει τις τιμές της, η Επιτροπή διεξάγει έρευνα ιδίως βάσει του άρθρου 60. Η Επιτροπή, εξάλλου, αν κρίνει, βάσει των πληροφοριών που έχει στη διάθεσή της, ότι δεν έχουν τηρηθεί οι όροι που τίθενται σε τις αποφάσεις της σύμφωνα με το άρθρο 95, μπορεί να απαιτήσει την αναστολή της καταβολής της ενίσχυσης ή την επιστροφή της ήδη καταβληθείσας. Σε περίπτωση που ένα κράτος μέλος παραλείψει να συμμορφωθεί με την απόφαση αυτή, εφαρμόζεται το άρθρο 88.

Η Επιτροπή είναι δυνατόν να αποφασίσει ότι όλες οι εκθέσεις πρέπει να υποβάλλονται κάθε τρίμηνο. Μπορεί επίσης να αποφασίσει να αναθέσει σε ανεξάρτητο σύμβουλο, επιλεγόμενο με την σύμφωνη γνώμη της Πορτογαλίας, να τη συνδράμει στο έργο παρακολούθησης του σχεδίου αναδιάρθρωσης.

Η Επιτροπή ασκώντας όλες τις εξουσίες της, εξασφαλίζει ότι η ενισχυόμενη εταιρεία πληροί τους όρους της παρούσας απόφασης, συμπεριλαμβανομένης της προόδου που απαιτείται για την επίτευξη βιωσιμότητας, και τηρεί τις λοιπές υποχρεώσεις της που απορρέουν από την εφαρμογή της συνθήκης. Αν από τις εκθέσεις ελέγχου διαπιστωθούν σημαντικές αποκλίσεις από τα χρηματοοικονομικά στοιχεία βάσει των οποίων έγινε η αξιολόγηση της βιωσιμότητας, η Επιτροπή μπορεί να απαιτήσει τη λήψη κατάλληλων μέτρων για να βελτιωθεί η αποτελεσματικότητα των μέτρων αναδιάρθρωσης.

VIII Βάσει του άρθρου 4 στοιχείο γ) της συνθήκης, η λήψη απόφασης δυνάμει του άρθρου 95 της συνθήκης περί εγκρίσεως κρατικών ενισχύσεων, έχει εξαιρετικό χαρακτήρα. Ενόψει όλων των ανωτέρω, η Επιτροπή μπορεί να εγκρίνει κατ' εξαίρεση την προτεινόμενη στην περίπτωση αυτή, ενίσχυση εφόσον τηρηθούν οι επιβαλλόμενοι όροι και απαιτήσεις. Πάντως η σχετική ενίσχυση, η οποία αποσκοπεί στην αποκατάσταση της βιωσιμότητας, μέχρι το τέλος του 1997, πρέπει να θεωρηθεί ως η τελευταία. Αν δεν αποκατασταθεί η βιωσιμότητα με το σχέδιο αυτό, η Πορτογαλία δεν δικαιούται να ζητήσει περαιτέρω παρέκκλιση δυνάμει του άρθρου 95, για την εταιρεία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Θεωρούνται ως συμβατά με την εύρρυθμη λειτουργία της κοινής αγοράς η ενίσχυση ύψους 60,12 δισεκατομμυρίων πορτογαλικών εσκούδος κατ' ανώτατο όριο, την οποία πρόκειται να χορηγήσει η Πορτογαλία στη χαλυβουργική επιχείρηση Siderurgia Nacional, εφόσον τηρούνται οι όροι και οι απαιτήσεις των άρθρων 2 έως 5. Το ποσό αυτό καλύπτει το κόστος εισφοράς νέου κεφαλαίου (38 δισεκατομμύρια πορτογαλικά εσκούδος) κατά τη διαγραφή χρεών (22,12 δισεκατομμύρια πορτογαλικά εσκούδος). Η κατανομή αυτή είναι ενδεικτική ενόψει της προβλεπόμενης ιδιωτικοποίησης.

2. Οι ενισχύσεις χορηγούνται προς αποκατάσταση της βιωσιμότητας της επιχείρησης μέχρι το τέλος του 1997. Σε περίπτωση που η βιωσιμότητα δεν αποκατασταθεί μέχρι την ημερομηνία αυτή, η Πορτογαλία δεν ζητεί περαιτέρω παρέκκλιση δυνάμει του άρθρου 95 της συνθήκης ΕΚΑΧ για την εν λόγω επιχείρηση.

3. Οι ενισχύσεις δεν χρησιμοποιούνται για την άσκηση αθέμιτου ανταγωνισμού.

4. Με την επιφύλαξη των μέτρων ενίσχυσης του παρόντος άρθρου που προβλέπονται από το σχέδιο αναδιάρθρωσης, κάθε δάνειο προς την εταιρεία πρέπει να χορηγηθεί υπό τους εμπορικούς όρους, και δεν πρέπει να παρέχεται στη δικαιούχο επιχείρηση αναστολή εξόφλησης χρεών ή χαριστική μεταχείριση για τα χρέη της προς το δημόσιο.

Άρθρο 2

1. Τα τμήματα έλασης ελαφρών και μεσαίων διατομών της μονάδας του Seixal κλείνουν οριστικά. Τούτο αντιπροσωπεύει συνολική μείωση της παραγωγικής ικανότητας κατά 140 000 τόνων ετησίως και, συνεπώς, η μέγιστη παραγωγική ικανότητα επιμήκων προϊόντων περιορίζεται σε 740 000 τόνους ετησίως (380 000 τόνους ετησίως στο Seixal και 360 000 τόνους ετησίως στη Maia).

2. Η υψικάμινος της μονάδας του Seixal που ειδικεύεται στην παραγωγή επιμήκων προϊόντων κλείνει και αντικαθίσταται με κάμινο ηλεκτρικού τόξου DC-EAF 140 τόνων.

3. Το κλείσιμο των εγκαταστάσεων πρέπει να πραγματοποιηθεί σύμφωνα με το χρονοδιάγραμμα που προβλέπεται στο σχέδιο αναδιάρθρωσης, δηλαδή το αργότερο στο τέλος του 1995.

4. Προκειμένου να εξασφαλισθεί το οριστικό κλείσιμο των εγκαταστάσεων, όπως αναφέρεται στις παραγράφους 1 και 2, οι εν λόγω εγκαταστάσεις είτε κατεδαφίζονται είτε πωλούνται εκτός Ευρώπης σε χώρες που δεν ανταγωνίζονται στην Κοινότητα στον τομέα σιδήρου και χάλυβα.

5. Η δικαιούχος εταιρεία δεν αυξάνει εναπομένουσα παραγωγική δυναμικότητα για ακατέργαστο χάλυβα και τελικά προϊόντα θερμής ελάσσεως βάσει του σχεδίου αναδιάρθρωσης, πέραν της αύξησης που προκύπτει από παραγωγικές βελτιώσεις, επί μία τουλάχιστον πενταετία από την ημερομηνία της τελευταίας παύσης λειτουργίας των εγκαταστάσεων ή της τελευταίας σε σχέση με επενδύσεις καταβολής ενίσχυσης βάσει του εν λόγω σχεδίου, λαμβάνοντας υπόψη την πλέον πρόσφατη από τις δύο ημερομηνίες.

6. Για το χρονικό διάστημα κατά το οποίο υφίσταται ο περιορισμός της παραγωγικής ικανότητας που αναφέρεται στην παράγραφο 5, η παραγωγή ρευστού χάλυβα της εταιρείας, συμπεριλαμβανομένης της νέας καμίνου ηλεκτρικού τόξου που αναφέρεται στην παράγραφο 2 δεν υπερβαίνει τα επίπεδα της παραγωγής προϊόντων θερμής έλασης της επιχείρησης.

Άρθρο 3

Η έγκριση των ενισχύσεων που αναφέρονται στο άρθρο 1 εξαρτάται, επιπλέον, από τους ακόλουθους όρους:

α) το ύψος των καθαρών χρηματοοικονομικών επιβαρύνσεων της νέας εταιρείας ανέρχεται τουλάχιστον σε 3,5 % του ετήσιου κύκλου εργασιών-

β) η επιχείρηση ή ο νόμιμος διάδοχός της δεν απαιτεί ούτε λαμβάνει φορολογική απαλλαγή ή ελάφρυνση για ζημίες παρελθόντων ετών οι οποίες καλύπτονται από κρατική ενίσχυση-

γ) η δικαιούχος επιχείρηση εφαρμόζει όλα τα μέτρα αναδιάρθρωσης που ορίζει τα σχέδιο αναδιάρθρωσης όπως υποβήθηκε στην Επιτροπή, σύμφωνα με το χρονοδιάγραμμα.

Άρθρο 4

1. Η Πορτογαλία συνεργάζεται πλήρως κατά την παρακολούθηση της εφαρμογής της παρούσας απόφασης σύμφωνα με τους ακόλουθους όρους:

α) η Πορτογαλία διαβιβάζει στην Επιτροπή δύο φορές το χρόνο και, το αργότερο στις 15 Μαρτίου και στις 15 Σεπτεμβρίου, εκθέσεις στις οποίες περιέχονται όλες οι πληροφορίες που αφορούν τη δικαιούχο επιχείρηση και την αναδιάρθρωσή της, σύμφωνα με το συνημμένο παράρτημα. Η πρώτη έκθεση πρέπει να περιέλθει στην Επιτροπή το αργότερο στις 15 Μαρτίου 1994 και η τελευταία το αργότερο στις 15 Σεπτεμβρίου 1998, εκτός εάν η Επιτροπή αποφασίσει άλλως-

β) οι εκθέσεις περιέχουν όλες τις πληροφορίες που απαιτούνται για να είναι σε θέση η Επιτροπή να παρακολουθήσει τη διαδικασία αναδιάρθρωσης και τη δημιουργία και χρησιμοποίηση της παραγωγικής ικανότητας, καθώς και επαρκή οικονομικά στοιχεία που επιτρέπουν στην Επιτροπή να εκτιμά κατά πόσον πληρούνται οι όροι και οι απαιτήσεις της. Οι εκθέσεις περιέχουν τουλάχιστον όλες τις πληροφορίες που προβλέπονται στο συνημμένο παράρτημα, τις οποίες η Επιτροπή διατηρεί το δικαίωμα να τροποποιεί ανάλογαμε την εξέλιξη της διαδικασίας παρακολούθησης του σχεδίου αναδιάρθρωσης. Εναπόκειται στην Πορτογαλία να υποχρεώσει τη δικαιούχο επιχείρηση να αποκαλύψει όλα τα σχετικά στοιχεία, τα οποία, υπό άλλες συνθήκες, θεωρούνται ενδεχομένως ως εμπιστευτικά.

2. Η Επιτροπή συντάσσει, βάσει των εκθέσεων, εξαμηνιαίες εκθέσεις οι οποίες υποβάλλονται στο Συμβούλιο το αργότερο την 1η Μαΐου και την 1η Νοεμβρίου, προκειμένου το θέμα να συζητηθεί από το Συμβούλιο εφόσον συντρέχει λόγος. Αν η δικαιούχος επιχείρηση προγραμματίζει επενδύσεις που δημιουργούν νέα παραγωγική ικανότητα ή αυξάνουν την υπάρχουσα, η Επιτροπή ενημερώνει το Συμβούλιο με έκθεση στην οποία εκτίθενται τα μέτρα χρηματοδότησης και αποδεικνύεται ότι δεν πρόκειται περί κρατικών ενισχύσεων.

Άρθρο 5

1. Η Επιτροπή μπορεί ανά πάσα στιγμή να αποφασίσει ότι οι εκθέσεις που αναφέρονται στο άρθρο 4 παράγραφος 1 υποβάλλονται σε τριμηνιαία βάση εφόσον κρίνει ότι είναι απαραίτητο για τον έλεγχο της επιχείρησης. Η Επιτροπή μπορεί επίσης ανά πάσα στιγμή να αποφασίσει να αναθέσει σε ανεξάρτητο σύμβουλο, ο οποίος επιλέγεται με τη σύμφωνη γνώμη της Πορτογαλίας, την αξιολόγηση των αποτελεσμάτων του ελέγχου, τη διεξαγωγή των απαραίτητων ερευνών και την υποβολή σχετικής έκθεσης στο Συμβούλιο.

2. Η Επιτροπή μπορεί να πραγματοποιεί, σύμφωνα με το άρθρο 47 της συνθήκης ΕΚΑΧ, τους αναγκαίους ελέγχους στην ενισχυόμενη επιχείρηση προκειμένου να επαληθεύει την ακρίβεια των πληροφοριών που περιέχονται στις εκθέσεις που αναφέρονται στο άρθρο 4 παράγραφος 1 και ιδιαίτερα το κατά πόσον συμφωνούν με τους όρους που θεσπίζονται στην παρούσα απόφαση. Σε περίπτωση κατά την οποία κράτος μέλος υποβάλλει καταγγελία ισχυριζόμενο ότι η κρατική ενίσχυση παρέχει στην επωφελούμενη επιχείρηση τη δυνατότητα μείωσης των τιμών, η Επιτροπή διεξάγει έρευνα βάσει του άρθρου 60 της συνθήκης ΕΚΑΧ.

3. Κατά την αξιολόγηση των εκθέσεων που αναφέρονται στο άρθρο 4 παράγραφος 1, η Επιτροπή εξασφαλίζει την τήρηση των απαιτήσεων πουαναφέρονται ειδικότερα στο άρθρο 1 παράγραφος 4.

Άρθρο 6

1. Με την επιφύλαξη των κυρώσεων που ενδέχεται να επιβληθούν δυνάμει της συνθήκης ΕΚΑΧ, η Επιτροπή μπορεί ανά πάσα στιγμή να απαιτήσει, βάσει των πληροφοριών που διαθέτει, την αναστολή της ενίσχυσης ή την επιστροφή των ποσών που έχουν τηρηθεί οι όροι που τίθενται στην παρούσα απόφαση. Εάν η Πορτογαλία παραλείψει να εκπληρώσει τις υποχρεώσεις τις οποίες υπέχει δυνάμει οποιασδήποτε σχετικής απόφασης, εφαρμόζεται το άρθρο 88 της συνθήκης ΕΚΑΧ.

2. Σε περίπτωση, εξάλλου, που η Επιτροπή διαπιστώσει, βάσει των εκθέσεων που αναφέρονται στο άρθρο 4 παράγραφος 1, ότι έχουν ανακύψει σημαντικές αποκλίσεις από τα χρηματοοικονομικά στοιχεία βάσει των οποίων έγινε η αξιολόγηση της βιωσιμότητας, μπορεί να απαιτήσει από την Πορτογαλία να λάβει τα κατάλληλα μέτρα προκειμένου να ενισχύσει την αναδιάρθρωση της ενισχυόμενης επιχείρησης.

Άρθρο 7

Η παρούσα απόφαση απευθύνεται στη Δημοκρατία της Πορτογαλίας.

Βρυξέλλες, 12 Απριλίου 1994.

Για την Επιτροπή

Karel VAN MIERT

Μέλος της Επιτροπής

(1) ΕΕ αριθ. L 362 της 31. 12. 1991, σ. 57.

ΠΑΡΑΡΤΗΜΑ

Απαιτήσεις σχετικά με την παροχή πληροφοριών στην Επιτροπή α) Μείωση παραγωγικής ικανότητας

- Ημερομηνία (ή αναμενόμενη ημερομηνία) παύσης της παραγωγής,

- ημερομηνία (ή αναμενόμενη ημερομηνία) αποξήλωσης (1) των σχετικών εγκαταστάσεων,

- σε περίπτωση πώλησης των εγκαταστάσεων, ημερομηνία (ή αναμενόμενη ημερομηνία) πώλησης, ταυτότητα και χώρα προέλευσης του αγοραστή,

- τιμή πώλησης.

β) Επενδύσεις

- Λεπτομέρειες σχετικά με τις πραγματοποιούμενες επενδύσεις,

- ημερομηνία ολοκλήρωσης,

- κόστος της επένδυσης, πηγές χρησματοδότησης και ύψος οποιασδήποτε σχετικής ενίσχυσης,

- ημερομηνία καταβολής της ενίσχυσης.

γ) Μείωση του εργατικού δυναμικού

- Αριθμός και χρονοδιάγραμμα των θέσεων απασχόλησης που πρόκειται να απωλεσθούν,

- συνολικό κόστος,

- κατανομή της χρηματοδότησης του κόστους.

δ) Επιπτώσεις στην παραγωγή και στην αγορά

- Μηνιαία παραγωγή ακατέργαστου χάλυβα και τελικών προϊόντων ανά κατηγορία,

- πωλούμενα προϊόντα, συμπεριλαμβανομένων των ποσοτήτων, των τιμών και των αγορών.

ε) Χρηματοοικονομικές επιδόσεις

- Εξέλιξη επιλεγμένων βασικών χρηματοοικονομικών δεικτών για την εξασφάλιση της προόδου προς την κατεύθυνση της επίτευξης της βιωσιμότητας (τα χρηματοοικονομικά αποτελέσματα και οι δείκτες πρέπει να παρέχονται με τρόπο που να επιτρέπουν συγκρίσεις με το πρόγραμμα χρηματοοικονομικής αναδιάρθρωσης της επιχείρησης),

- επίπεδο χρηματοοικονομικών επιβαρύνσεων,

- λεπτομέρειες και χρονοδιάγραμμα των λαμβανόμενων ενισχύσεων και του κόστους που καλύπτεται,

- όροι και προϋποθέσεις οιωνδήποτε νέων δανείων (ανεξαρτήτως πηγής).

στ) Ιδιωτικοποίηση

- Τιμή πώλησης και αντιμετώπιση των υπαρχουσών υποχρεώσεων,

- διάθεση των εσόδων από την πώληση,

- ημερομηνία πώλησης,

- χρηματοοικονομική κατάσταση της επιχείρησης κατά τη στιγμή της πώλησης.

ζ) Σύσταση νέας επιχείρησης ή νέων μονάδων που εμπερικλείουν επέκταση της παραγωγικής ικανότητας

- Ταυτότητα των συμμετεχόντων από τον ιδιωτικό και το δημόσιο τομέα,

- πηγές της χρηματοδότησής τους για τη σύσταση της νέας επιχείρησης ή των νέων μονάδων,

- όροι και προϋποθέσεις για τη συμμετοχή των μετόχων από τον ιδιωτικό και το δημόσιο τομέα,

- διοικητική διάρθρωση της νέας επιχείρησης.

(1) Όπως ορίζεται στην απόφαση 3010/91/ΕΚΑΧ της Επιτροπής (ΕΕ αριθ. L 286 της 16. 10. 1991, σ. 20).